Diari Oficial de la Generalitat Valenciana


Sumari del DOGV 6726, del 02-03-2012 (2012/2124)

RESOLUCIÓ de 16 de febrer de 2012, de la Direcció General de Justícia, per la qual s'atorguen les destinacions als funcionaris del Cos de Gestió Processal i Administrativa de l'Administració de Justícia (torn lliure), que van superar les proves selectives convocades per l'Orde JUS/1654/2010, de 31 de maig, en l'àmbit de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6726

Data del DOGV
:   02-03-2012

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2012/2124


Data del document
:   16-02-2012

Organisme emissor
:   Conselleria de Justícia i Benestar Social

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 16 de febrer de 2012, de la Direcció General de Justícia, per la qual s'atorguen les destinacions als funcionaris del Cos de Gestió Processal i Administrativa de l'Administració de Justícia (torn lliure), que van superar les proves selectives convocades per l'Orde JUS/1654/2010, de 31 de maig, en l'àmbit de la Comunitat Valenciana. [2012/2124]
De conformitat amb el que establix l'article 28 i 29 del Reial Decret 1451/2005, de 7 de desembre, pel qual s'aprova el Reglament d'Ingrés, Provisió de Llocs de Treball i Promoció Professional del Personal Funcionari al Servici de l'Administració de Justícia, he resolt adjudicar les destinacions en els òrgans judicials i fiscals que es relacionen en l'annex I als integrants del Cos de Gestió Processal i Administrativa (torn lliure), nomenats funcionaris de carrera del Cos de Gestió Processal i Administrativa per l'Orde de 16 de febrer de 2012, tenint en compte el següent:
Primer
Els funcionaris del Cos de Gestió Processal i Administrativa de l'Administració de Justícia als quals se'ls atorga destinació en esta resolució, hauran de prendre possessió del seu càrrec en horari de 08.30 h a 09.30 h:
1. Si han obtingut destinació en algun partit judicial radicat en l'àmbit de la província de València:
- Direcció General de Justícia
Servici de Recursos Humans
Plaça de Sant Nicolau, núm. 2
46652. València
2. Si han obtingut destinació en algun partit judicial radicat en l'àmbit de la província de Castelló:
- Direcció Territorial de Justícia
C/ Major, 76
Castelló de la Plana
3. Si han obtingut destinació en algun partit judicial radicat en l'àmbit de la província d'Alacant:
- Direcció Territorial de Justícia
Rambla de Méndez Núñez, 41 (Torre de la Generalitat)
Alacant
Dins del termini dels vint dies naturals comptats des de l'endemà de la publicació d'esta resolució en el Boletín Oficial del Estado, d'acord amb el que establix l'article 29 del citat reial decret.
Segon
Els funcionaris destinats en virtut d'esta resolució, que pertanguen ja al Cos de Tramitació Processal i Administrativa o al d'Auxili Judicial i que opten per continuar en actiu en algun d'eixos cossos, no caldrà que es desplacen a prendre possessió al lloc de treball adjudicat, bastarà amb que, dins del termini de presa de possessió assenyalat en l'apartat primer, comuniquen, a la Direcció General de Justícia, Recursos Humans, dita opció, a l'efecte de declaració en excedència voluntària prevista en l'article 506.d de la Llei Orgànica 6/1985, d'1 de juliol, del Poder judicial. La còpia de la resolució per la qual són declarats en situació d'excedència voluntària serà remesa al Registre Central de Personal de la Subdirecció General de Mitjans Personals al Servici de l'Administració de Justícia.
Tercer
En el cas que els funcionaris optaren per ingressar en el Cos de Gestió Processal i Administrativa i volgueren evitar un buit en la continuïtat dels seus servicis en l'administració de justícia, atesa la necessitat de comptar amb el temps indispensable per a efectuar la presa de possessió, podran sol·licitar de la Gerència Territorial corresponent a la seua destinació com a funcionaris del Cos de Tramitació Processal i Administrativa o d'Auxili Judicial, un permís retribuït d'un dia, si no hi ha canvi de localitat, o de dos en cas contrari, excepte aquells que hagen de desplaçar-se des de Canàries, Balears, Ceuta o Melilla i, en este cas, el permís podrà ser de fins a tres dies per a prendre possessió del nou càrrec.
En el cas que el funcionari procedisca de l'àmbit de competència d'una altra gerència territorial o de comunitats autònomes que hagen rebut el traspàs de mitjans personals, s'haurà de remetre dita documentació a estos òrgans perquè procedisquen a concedir-li d'ofici la situació d'excedència voluntària en el Cos de Tramitació Processal i Administrativa o d'Auxili Judicial i el cessament automàtic amb la data del dia anterior en que es produïsca la presa de possessió en el Cos de Gestió Processal i Administrativa, a fi d'evitar la interrupció en la percepció dels seus havers.
Quart
Els funcionaris interins que actualment ocupen places que han sigut adjudicades als aspirants aprovats, cessaran com a conseqüència de la present resolució d'adjudicació de destinacions.
Quint
En compliment de la legislació sobre incompatibilitats del personal al servici de l'administració pública (Llei 53/1984, de 26 de desembre), aplicable al personal al servici de l'administració de justícia, en virtut de l'article 498 de la Llei Orgànica del Poder Judicial 6/1985, d'1 de juliol, reformada per la Llei Orgànica 19/2003, de 23 de desembre, aquells participants que tinguen ja la condició de funcionaris de carrera hauran de manifestar la seua opció en l'acta de presa de possessió.
Sext
Els funcionaris del Cos de Gestió Processal i Administrativa, als qual s'atorga destinació en virtut d'esta resolució, no obstant haver sigut destinats amb caràcter forçós per l'orde de qualificació segons les seues preferències, no podran participar en concurs de trasllats fins que transcórreguen dos anys des de la data d'esta orde. Per al còmput dels dos anys caldrà ajustar-se al que establix el paràgraf segon de l'article 529.3 de la Llei Orgànica 6/1985, d'1 de juliol, del Poder Judicial.
Sèptim
Les places oferides als aspirants a través la Resolució de 17 de gener de 2012 de la Direcció General de Justícia, de 17 de gener (BOE 30.01.2012), no adjudicades en la present resolució, mantenen la seua condició de desertes.
Contra la present resolució les persones interessades podran interposar recurs potestatiu de reposició davant de la Direcció General de Justícia, en el termini d'un mes, segons el que establixen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, o recurs contenciós administratiu davant del Jutjat Contenciós Administratiu de la ciutat de València, en el termini de dos mesos comptats des de l'endemà de la publicació en el Boletín Oficial del Estado, segons el que disposa l'article 9 de la Llei 29/1998, de 13 de juliol, reguladora de la jurisdicció contenciosa administrativa.
València, 16 de febrer de 2012.- El director general de Justícia: Julián Ángel González Sánchez.